《送黄檗老子住西禅》
宋代·林希逸

贤哉断际堂中老，法席新移向凤山。妙选碧油翁具眼，相迎黄面佛开颜。

老来得友如师少，别去伊谁伴我閒。十二峰头明月在，不妨言句落人间。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。